Luumuno Munyika—Nkaambo Nzi Ncolukatazya Kulujana?
Bwiinguzi bwamu Bbaibbele
Bantu baalilwa kuleta luumuno munyika yoonse alimwi bayoozumanana kwaalilwa akaambo katwaambo tulimbotubede:
Muntu ulaya bweenda, pele tabwene kweenzya intaamu zyakwe.” (Jeremiya 10:23) Bantu taakwe nobakalengwa kuti kabakonzya kulilela, aboobo tabakonzyi kujana luumuno lukkalilila.
Mutasyomi bami, na muntu waansi uutagwasyi. Muuya wakwe wazwa, ulabweeda kubulongo; mubuzuba oobo mbubonya makanze aakwe oonse alamana.” (Intembauzyo 146:3, 4) Basololi bamfwulumende, nobaba baabo bajisi makanze mabotu tabakonzyi kujana nzila yakumana nkondo.
Kumazuba aamamanino kuyooba ziindi zikatazya ncobeni. Nkaambo bantu bayooba . . . bakali, batayandi bubotu, basikwaaba bamwi, batalaiki, basikulitukumuna.” (2 Timoteyo 3:1-4) Tupona “
mumazuba aamamanino” aanyika eeyi mbyaabi, ciindi bantu banji nobapa kuti cibe cintu cikatazya kuba aluumuno.
Maawe kunyika alimwi akulwizi, nkaambo Diabolosi wamuselukila abukali bupati, mbwaanga ulizyi kuti ujisi buyo kaindi kaniini.” (Ciyubunuzyo 12:12) Diabolosi, sinkondonyina a Leza, wakasowelwa anyika alimwi ukulwaizya bantu kuba amuuya walunya. Kufumbwa kuti kali “
mweendelezi wanyika eeyi,” tatukabi aluumuno.—Johane 12:31.
“[Bwami bwa Leza] buyoopwayaula akumanisya mami aya oonse, alimwi bwalo buyooima nji kukabe kutamani.” (Daniele 2:44)Bwami bwa Leza, kutali mfwulumende iili yoonse yabantu, njiiyooleta luumuno ndotulombozya.—Intembauzyo 145:16
run_Latn swh_Latn bem_Latn bem_Latn bem_Latn kin_Latn bem_Latn bem_Latn ssw_Latn bem_Latn